cyanic-selkie/wikianc huggingface dataset:
ఆముక్తమాల్యద
కథాంశాలు
ఈ ప్రబంధంలో గోదాదేవి పెంపుడు తండ్రియైన విష్ణుచిత్తుడు శ్రీవిల్లిపుత్తూరులో మన్ననారుస్వామి కోవెలలో అర్చకుడిగా జీవిస్తున్నాడు. విష్ణుచిత్తునకు తులసీవనంలో స్త్రీశిశువు లభిస్తుంది. సంతానం లేని తనకు విష్ణువే కరుణించి తనకీ శిశువును ఇచ్చాడని ఆమెకు గోదాదేవి అని నామకరణం చేసి పెంచుకోసాగాడు. ఆమె పూర్వజన్మలో భూదేవి. తన తండ్రి స్వామి కోసం అల్లిన పూలమాలను చాటుగా ధరించి గోదాదేవి తన నీడను చూచుకొని ఆనందించి తిరిగి ఆ మాలను యథాస్థానంలో పెట్టేది. ఆ మాలనే విష్ణుచిత్తుడు స్వామికి అర్పించేవాడు. ఆ కారణంగానే గోదాదేవికి ఆముక్తమాల్యద అను పేరు వచ్చింది. తాను పూర్వజన్మలో సత్యభామా దేవిననే విషయం తెలుసుకుంది. అలనాటి శ్రీకృష్ణుడు ఇప్పుడు శ్రీరంగంలో వెలిసాడని, ఆ శ్రీరంగేశుని తన భర్తగా వలచింది. ఆ స్వామి ఆమెను వలచాడు. ఇరువురికి వివాహం జరుగుతుంది.
ప్రధానకథకు అనుబంధంగా మత్స్యధ్వజుడు, ఖాండిక్యకేశిధ్వజులు, యమునాచార్యుడు, మాలదాసరి అనే కథలున్నాయి. ఇవి విష్ణువు యొక్క విశిష్ట్యాన్ని తెలియజేస్తాయి.
ఈ గ్రంథమున 7 ఆశ్వాసములు ఉన్నాయి. మొదటి ఆశ్వాసమున ఇష్టదేవతాస్తుతి, గ్రంథకర్త ప్రశంస, కృతిపతి ప్రశాంస, గ్రంథప్రవృత్తికి హేతువు, షష్ఠ్యంతములను ఉన్నాయి. ఈ విషయములు 49 పద్యములతో చెప్పబడినవి. ఇందలి కృతిపతి ప్రశాంసయందు తెలియవచ్చెడి విషయమేమనగా కృష్ణరాయలు "కళింగదేశంమీద దండెత్తి విజయం సాధించి శ్రీకాకులనికేతుతనండగు శ్రీవిష్ణువుణు సేవింపబోయి ఆ రాత్రి స్వప్నంబున ఆంధ్ర జలజాక్షుడాతనితో ఆంధ్రభాషయందు ఒక్క కృతి మాకు ప్రియముగ నిర్మించమని చెప్పినాడుట".
1 ఆశ్వాసము (ఆ) - విలుబుత్తూరు వర్ణనము, భాగవతులు, విష్ణుచిత్తుడు గురుంచి వర్ణన.
2 ఆ - మధురాపుర వర్ణనము, మత్స్యధ్వజుడు గురుంచి, గ్రీష్మఋతు వర్ణన.
3 ఆ - విష్ణుచిత్తవాదము, ఖాండిక్యకేశిధ్వజసంవాదము.
5 ఆ- గోదాదేవి, వసంతఋతువర్ణనము.
6 ఆ - మాలదాసరి.
7 ఆ- బ్రహ్మరాక్షస వృత్తాంతము, గోదాదేవి శ్రీరంగమున రంగనాధుని సేవించుట, గోదాదేవీ రంగనాధుల వివాహము.
శ్రీవేంకటేశ్వరుని ప్రస్థావన
కావ్య ప్రారంభంలో ప్రస్తావన తర్వాత చాలా చోట్ల శ్రీవేంకటేశ్వరుని పలు విధాలుగా ప్రశంసించాడు. విష్ణుమూర్తి శయనించిన శేషుని వర్ణన, శ్రీదేవిని కనుమరుగు పరచి శ్రీవేంకటేశ్వరునికి భూదేవితో క్రీడించుట కవకాశము కల్పించిన శేషుని రాయలు స్తుతించాడు. రాయలు తరువాతి పద్యములలో చాల భాగము తిరుమల నంతయు సాక్షాత్కరింపజేసినాడు.
తిరుమల బ్రహ్మోత్సవాలు జరిగే సందర్భము లేదా ఇతర పూజా సందర్భాలలో, ధ్వజారోహణ గావించి శుభారంభము చేసే సందర్భాలలో విశ్వక్సేనుని పూజించుట నేటికీ పరిపాటి. ఈ ఆచారాన్ని రాయలు ఆముక్తమాల్యదలో సైన్యపతి యొక్క కాంచనవేత్రము (బంగారు దండము) కదలనిదే లోకవ్యవహారమే జరుగదని ఇలా వర్ణించాడు:
హరి పాంచజన్యమును పూరించినంతనే ఆ ధ్వని మాత్రము చేతనే రాక్షసుల ప్రాణములు హరీయన్నవని వర్ణించాడు. పాంచజన్యపు రాకా పున్నమినాటి చంద్రుని తెల్లని కాంతి గలదైన హరి శంఖము వెలుగులీనుచు కళ్యాణ సమృద్ధిని కూడా ఒనగూర్చునని రాయల శుభాసంశన.
శంఖ చక్ర గదాధరుడని శ్రీవేంకటేశ్వరుని స్తుతి కదా. కానీ రాయలు ఆముక్తమాల్యదలో చక్రమునకే పెద్దపీట వేసి తరువాత శంఖమును గదను వర్ణించాడు. శ్రీవారి నందక ఖడ్గం పాపములనెడి తీగలయొక్క శ్రేణిని పటాపంచలు చేయగల సామర్ధ్యము కలదని వర్ణించాడు:
ఆముక్త మాల్యద ఒక అధ్బుత కావ్యచంద్రిక.
ఆళ్వారులు
శ్రీ వైష్ణవ మతాచార్యులైన పన్నిద్దరాళ్వారులను రాయలు ఇలా కీర్తించాడు:
అంకితం
రాయలు ఆముక్తమాల్యదను శ్రీకాకుళాంధ్రదేవుని ఆనతిమీద శ్రీవేంకటేశ్వరునికి అంకితమిచ్చాడు. అనేక ప్రబంధ రాజములను కృతిభర్త అయిన శ్రీకృష్ణదేవరాయలు లోకైకనాధుడు శ్రీవేంకటేశ్వరునికి ఈ క్రింది విధంగా ఆముక్తమాల్యదను సమర్పించాడు:
కర్తృత్వ వివాదము
ఈ గ్రంథమును శ్రీకృష్ణదేవరాయలుచే వ్రాయబడలేదని అల్లసాని పెద్దన వ్రాసినాడని కొందరు అనుచుందురు. మరికొందరు వీరిరిరువురు వ్రాయక ఆకాలమున శ్రీకాకుళ విష్ణుదాసులలో ఒక విష్ణువాగ్రేసరుడే దీనిని రచించెనని అనుచుందురు. దీనిని సమర్ధించుటకు పలువురు విమర్శకులు గ్రంథవిషయములను ఆధారముగా చేసుకొని, గ్రంథశైలిలో పలు విషయములను బట్టి ఆరోపించిరి.
సుచేత భిడె ఛపేకర్
సుచేత భిడె ఛపేకర్ (జ.1948) ఒక భరతనాట్య కళాకారిణి, నృత్య దర్శకురాలు.
బాల్యం, విద్యాభ్యాసం
ఈమె 1948, డిసెంబరు 6వ తేదీన విశ్వనాథ్ భిడే, వీణ దంపతులకు పూణేలో జన్మించింది. మొదట ఈమె భరతనాట్యాన్ని ముంబైలో పార్వతీ కుమార్ వద్ద నేర్చుకుంది. తరువాత కె.పి.కిట్టప్ప పిళ్ళై వద్ద తంజావూరు బాణీలో భరతనాట్యాన్ని అభ్యసించింది. మద్రాసులో తిలంబాళ్ కృష్ణన్ వద్ద కర్ణాటక సంగీతాన్ని 8 సంవత్సరాలు నేర్చుకుంది. హిందుస్థానీ సంగీతంలో కూడా ప్రావీణ్యాన్ని సంపాదించింది. ఈమె బాంబే యూనివర్సిటీ నుండి ఫైన్ ఆర్ట్స్ (నాట్యం) లో పోస్ట్ గ్రాడ్యుయేషన్ చదివింది. జె.జె.స్కూల్ ఆఫ్ ఆర్ట్స్‌లో పి.హెచ్.డి., గ్రాడ్యుయేట్ డిప్లొమా ఇన్ అప్లైడ్ ఆర్ట్స్ పూర్తి చేసింది.
నర్తకిగా
ఈమె తన తొలి నృత్య ప్రదర్శన 1963లో చేసింది. అది మొదలు ఈమె సవై గంధర్వ ఫెస్టివల్, ఖజురహో ఫెస్టివల్, ఎల్లోరా ఫెస్టివల్, శారదోత్సవ, పొంగల్ ఫెస్టివల్, కాళిదాస్ ఉత్సవం, ధరణికోత్సవం, గంగా మహోత్సవం వంటి అనేక నృత్యోత్సవాలలో పాల్గొన్నది. ఈమె మన దేశంలోని పూణే, ఔరంగాబాద్, ఆగ్రా, చెన్నై, నాగపూర్, కొచ్చిన్, వారణాశి, ముంబై, గోవా, ఢిల్లీ, కోల్‌కాతా, హైదరాబాదు వంటి నగరాలతో పాటు కెన్యా, లండన్, పారిస్, రోటర్‌డామ్‌, మ్యూనిచ్, బెర్లిన్, సైప్రస్, ఫ్రాన్స్, జర్మనీ, ఇటలీ, ఆస్ట్రేలియా, న్యూజిలాండ్, అమెరికా, బ్రెజిల్ మొదలైన విదేశీ ప్రాంతాలలో తన నృత్యాన్ని ప్రదర్శించింది. 1980లలో ఈమె అనేక నృత్యప్రదర్శనలను మహారాష్ట్రలోని అనేక పట్టణాలు, గ్రామాలలో ఇచ్చింది. ఈ సందర్భంలో భరతనాట్యానికి రాష్ట్రంలో ఎక్కువ ఆదరణ లేదని గుర్తించింది. దానితో ఈమె మరాఠీ, హిందీ పాటలకు తన ప్రదర్శనలలో భరతనాట్యశైలిలో నృత్యం చేయసాగింది. ఆ విధంగా ఈమె భరతనాట్యానికి ఆ రాష్ట్రంలో ప్రజాదరణను కల్పించింది. ఈమె దూరదర్శన్‌లో టాప్ గ్రేడ్ కళాకారిణిగా జాతీయ, ప్రాంతీయ కేంద్రాలనుండి అనేక కార్యక్రమాలను నిర్వహించింది.
గురువుగా
ఈమె గత 25 సంవత్సరాలుగా భరతనాట్యాన్ని అనేక మందికి నేర్పిస్తూ ఉంది. "కళావర్ధిని ఛారిటబుల్ ట్రస్ట్" పేరుతో ఒక సంస్థను ప్రారంభించి దానిద్వారా ఐదు సంవత్సరాల బేసిక్ సర్టిఫికెట్ కోర్సును, రెండు సంవత్సరాల అడ్వాన్స్ కోర్సును ప్రారంభించి వాటికి సిలబస్‌ను, వార్షిక పరీక్షలను రూపొందించి వాటిని గట్టిగా అమలు పరుస్తున్నది. ప్రస్తుతం ఈ కోర్సులను మహారాష్ట్ర, గోవాలలో 30కి పైగా విద్యాసంస్థలలో నేర్పిస్తున్నారు. ఈమె పూణే యూనివర్సిటీ అప్లైడ్ ఆర్ట్స్ విభాగానికి విజిటింగ్ ప్రొఫెసర్‌గా పనిచేస్తున్నది. ఈమె అనేక మంది యువ కళాకారిణులకు, గురువులకు, నృత్యదర్శకులకు శిక్షణను ఇచ్చింది. ఈమె మార్గనిర్దేశంలో అనేక మంది పరిశోధనలు చేసి నృత్యంలో డాక్టరేట్ సంపాదించారు. ఈమె శహాజీ రాజు స్వరపరిచిన కొన్ని అపురూపమైన మరాఠీ, హిందీ, సంస్కృత గీతాలను తంజావూరులోని సరస్వతీ మహల్‌ గ్రంథ భాండాగారం నుండి వెలికి తీసింది. సంగీత నాటక అకాడమీ ఈ ప్రాజెక్టుకు ప్రత్యేకమైన గ్రాంటును మంజూరు చేసింది. ఈమె అనేక వ్యాసాలను ఇంగ్లీషు, మరాఠీ, హిందీ భాషలలో రచించి అనేక పత్రికలలో ప్రచురించింది. ఈమె "నృత్యాత్మిక" అనే శాస్త్రీయ నాట్యానికి సంబంధించిన వ్యాస సంకలనాన్ని ప్రచురించింది. మరాఠీ భాషలో ఈ తరహా మొదటి పుస్తకం ఇదే. ఈమె అనేక ప్రతిష్ఠాత్మకమైన సదస్సులలో పరిశోధనా పత్రాలను సమర్పించి, ప్రసంగాలను చేసింది. ఈమె ఢిల్లీ లోని కౌన్సిల్ ఫర్ హిస్టారికల్ రీసెర్చ్ ఆర్థిక సహకారంతో మహారాష్ట్రలోని మధ్యయుగానికి సంబంధించిన నాట్యశిల్పాలను, నాట్యశాస్త్ర సంప్రదాయంతో వాటికి గల సంబంధాల గురించి విస్తృతంగా పరిశోధనలు జరిపింది.
కొరియాగ్రాఫర్‌గా
ఈమె తన గురువుల నుండి నేర్చుకున్న అనేక భాషలలోని శాస్త్రీయ నృత్యాలకు దర్శకత్వం వహించింది. దాదాపు 80 హిందుస్థానీ సంగీత పాటలతో ఈమె "నృత్యగంగ" అనే భరతనాట్య రూపకాన్ని ప్రదర్శించింది. తన కళావర్ధిని శిష్యులతో కలిసి "నాయిక", "లీలాదరు" వంటి నృత్య నాటికలను రూపొందించింది. నెహ్రూ రచించిన డిస్కవరీ ఆఫ్ ఇండియా ఆధారంగా "ఫ్రమ్‌ డార్క్‌నెస్ టు డాన్" అనే నృత్యనాటకానికి దర్శకత్వం వహించింది. బ్యాటరీ ప్రొడక్షన్స్, న్యూయార్క్ వారి "సాంగ్స్ ఆఫ్ టాగూర్"కు రెండు పాటలకు నృత్యాన్ని సమకూర్చింది.
కుటుంబం
ఈమెకు 1974లో డా౹౹ విజయకుమార్ ఛపేకర్‌ను వివాహం చేసుకుంది. వీరికి అరుంధతి పట్వర్ధన్ అనే కుమార్తె ఉంది. ఆమె తన తల్లి వద్దనే శిష్యరికం చేసి ఒక మంచి నర్తకిగా, గురువుగా, కొరియోగ్రాఫర్‌గా నిరూపించుకుంది.
మూలాలు
వర్గం:1948 జననాలు వర్గం:సంగీత నాటక అకాడమీ అవార్డు గ్రహీతలు వర్గం:భరతనాట్య కళాకారులు వర్గం:నాట్యాచార్యులు వర్గం:మరాఠీ వ్యక్తులు వర్గం:జీవిస్తున్న ప్రజలు వర్గం:నృత్యదర్శకులు
రాంపూర్ (ఉత్తర ప్రదేశ్)
2011 భారత జనగణన లెక్కల ప్రకారం రాంపూర్ జిల్లా, ఉత్తర ప్రదేశ్‌ రాష్ట్రం లోని ఏకైక ముస్లిం మెజారిటీ జిల్లా.
2007 లో భారత ప్రభుత్వం రాంపూర్ జిల్లాను రాష్ట్రంలోని 14 'మైనారిటీ మతస్థులు అధికంగా గల' జిల్లాలలో ఒకటిగా గుర్తించింది. 2001 జనాభా లెక్కలలో జనాభా, సామాజిక-ఆర్థిక సూచికలు, ప్రాథమిక సౌకర్యాల సూచికలపై ఆధారపడి ఈ గుర్తింపు నిచ్చింది. దీనిని నవాబుల నగరం అని కూడా పిలుస్తారు. రాంపూరి చాకు (కత్తి) కు ఈ పట్టణం ప్రసిద్ధి చెందింది.
పేరు వ్యుత్పత్తి
వాస్తవానికి ఇది రాజా రామ్ సింగ్ పేరు మీద ఉన్న నాలుగు గ్రామాల సమూహం. మొదటి నవాబు ఈ నగరానికి ఫైజాబాద్ అని పేరు మార్చాలని ప్రతిపాదించాడు. కానీ ఫైజాబాద్ పేరుతో అనేక ఇతర ప్రదేశాలున్నందున ముస్తఫాబాద్ అని పేరు పెట్టాడు. అయితే రాంపూర్ అనే పేరే స్థిరపడి పోయింది.
చరిత్ర
మధ్యయుగ చరిత్ర ప్రకారం, రాంపూర్ ఢిల్లీ రాజ్యంలో భాగంగా బదాయూన్, సంభాల్ జిల్లాల్లో కలిసి ఉండేది. రోహిల్‌ఖండ్‌కు ఎగువన ఉన్నందున, దీనిని కాథర్ అనే పేరుతో పిలిచేవారు. దీనిని కాథేరియా రాజపుత్రులు పాలించారు. కాథేరియా రాజపుత్రులు సుమారు 400 సంవత్సరాల పాటు ఇస్లామిక్ పాలనను ప్రతిఘటించారు. ఢిల్లీ సుల్తాన్‌లతో, ఆ తరువాత మొగలులతో పోరాడారు. వారు 1253 లో నాసిరుద్దీన్ మహమూద్, 1256 లో గియాస్ ఉద్ దీన్ బాల్బన్, 1290 లో జలాల్-ఉద్-దీన్ ఖల్జీ, 1379 లో ఫిరుజ్ షా తుగ్లక్, 1494 లో సికందర్ లోడి లతో అనేక యుద్ధాలు చేసారు.
తరువాత, మొగలు కాలపు తొలినాళ్ళలో, రోహిల్ఖండ్ రాజధానిని బదాయూన్ నుండి బరేలీ కి మార్చారు. దాంతో రాంపూర్ ప్రాముఖ్యత పెరిగింది. ఎడమ|thumb| రాంపూర్ పతాకం అవధ్ నవాబు మరాఠాలకు వ్యతిరేకంగా 1772 లో రోహిల్లా పఠానులకు చేసిన సైనిక సహాయానికి ప్రతిఫలంగా తాము చెల్లించాల్సిన ధనాన్ని పఠానులు ఎగగొట్టడంతో 1774-5 లో రోహిల్లా యుద్ధం మొదలైంది. నవాబు, ఈస్టిండియా కంపెనీ దళాల సహాయంతో రోహిల్లాలను వారి రాజధాని బరేలీ నుండి పారదోలాడు.
స్వాతంత్ర్యం తరువాత
నవాబుల ముఖ్యమైన వారసులలో రాంపూర్కు చెందిన దివంగత నవాబు మూర్తజా అలీ ఖాన్ బహదూర్ మొదటి బిడ్డ మురాద్ మియాన్ ఉన్నాడు. బేగం నూర్ బానో, మాజీ నవాబ్ తమ్ముడు, రాంపూర్ మాజీ ఎంపీ జుల్ఫికర్ అలీ ఖాన్ యొక్క భార్య. బేగం నూర్ బానో రాజకీయ నాయకురాలిగా మారి 1999 లో రాంపూర్ పార్లమెంటరీ నియోజకవర్గం నుండి జరిగిన ఎన్నికల్లో విజయం సాధించింది. ఆమె రాంపూర్ నుండి 2004, 2009 ఎన్నికల లోను, మొరాదాబాద్ నుండి 2014 లోనూ పోటీచేసి ఓడిపోయింది. ముర్తాజా అలీ ఖాన్, జుల్ఫికర్ అలీ ఖాన్ (మిక్కీ మియా)లు ప్రస్తుతం జీవించి లేరు. రాయల్టీని రద్దు చేసిన తరువాత కూడా నవాబు బిరుదును ఉపయోగించడం కొనసాగించారు, కాని వాళ్ళు రాంపూర్‌ను ఎప్పుడూ పాలించలేదు. మూర్తజా అలీ 1972 లో రాంపూర్ నుండి తన తల్లి రఫత్ జమానీ బేగానికి ఎదురుగా ఎన్నికలలో పోటీ చేసి గెలిచాడు. ఇద్దరు సోదరులు ఎప్పుడూ రాజకీయ ప్రత్యర్థులు అయినప్పటికీ వారు ఎన్నికలలో ఒకరినొకరు ఎదుర్కోలేదు. తదనంతరం, పాకిస్తాన్ నుండి కొన్ని స్మగ్లింగ్ కుంభకోణాలకు కుటుంబం పాల్పడింది. మూర్తజా అలీ కుమారులలో ఒకరు పాకిస్తాన్లో పెళ్ళి చేసుకున్నాడు. రాజా ఇంటర్ కాలేజి, హమీద్ ఇంటర్ కాలేజి, మూర్తజా ఇంటర్ కాలేజి ఈ మూడూ నవాబుల పేరిట ఉన్న మూడు ఉన్నత మాధ్యమిక పాఠశాలలు.
రాంపూర్ యొక్క ప్రస్తుత నవాబు, ముహమ్మద్ మురాద్ అలీ ఖాన్ బహదూర్ రాంపూర్‌కు ప్రస్తుత నవాబు. మూర్తజా అలీ ఖాన్ బహదూర్ పెద్ద కుమారుడైన ఇతడు, 1982 లో తండ్రి మరణించిన తరువాత నవాబయ్యాడు. రాంపూర్‌లోని రాజా లైబ్రరీ బోర్డులో 1993 నుండి 2002 వరకు సభ్యుడిగా పనిచేశాడు.
వాతావరణం
వేసవికాలంలో ఉష్ణోగ్రత సాధారణంగా 31 °C ఉంటుంది శీతాకాలంలో ఇది 25 °C నుండి 5 °C వరకు పడిపోతుంది.
జనాభా వివరాలు
2011 భారత జనాభా లెక్కల ప్రకారం, రాంపూర్ జనాభా 3,25,248 (2001 లో 2,81,549). 2001–11 దశాబ్దంలో జనాభా 16% వృద్ధి చెందింది. జనాభాలో పురుషులు 52.2%, మహిళలు 47.8% ఉన్నారు. జాతీయ సగటు 940 తో పోలిస్తే ఇక్కడి లింగ నిష్పత్తి 915. రాంపూర్ అక్షరాస్యత 53.7%, ఇది జాతీయ సగటు 64.3% కంటే చాలా తక్కువ. పురుషుల అక్షరాస్యత 56%, స్త్రీల అక్షరాస్యత 51%. రాంపూర్లో ఆరు సంవత్సరాల కంటే తక్కువ వయస్సు ఉన్న పిల్లలు 37,945 ఉన్నారు. ఇది జనాభాలో 11.7% (2001 లో 14%).
రాంపూర్‌లో బీడీ తయారీ మరో వృద్ధి చెందుతున్న పరిశ్రమ. రాంపూర్, కత్తులు చాకుల తయారీకి కూడా ప్రసిద్ధి గాంచింది. ఇక్కడ తయారుచేసిన కత్తులు 20 వ శతాబ్దంలో చాలా ప్రసిద్ధి చెందాయి. వీటిని రాంపురి చాకు అని పిలుస్తారు. ఉత్తర ప్రదేశ్ ప్రభుత్వం 4.5 అంగుళాల కన్నా ఎక్కువ పొడవున్న కత్తులు తయారు చేయడాన్ని నిషేధించిండంతో వాటికి జనాదరణ తగ్గింది.
రాంపూర్ రైల్వే స్టేషను లక్నో-మొరాదాబాద్ మార్గంలో, కాథ్‌గోడమ్ మార్గపు కూడలి మీద ఉంది. అవధ్ అస్సాం ఎక్స్‌ప్రెస్, జమ్మూ తావి-సియాల్దా ఎక్స్‌ప్రెస్, కాశీ విశ్వనాథ్ ఎక్స్‌ప్రెస్, హౌరా-అమృత్సర్ ఎక్స్‌ప్రెస్, గంగా సట్లెజ్ ఎక్స్‌ప్రెస్, సత్యాగ్రహ ఎక్స్‌ప్రెస్‌లు ఈ స్టేషన్ గుండా వెళ్తాయి. thumb|రాంపూర్ రైల్వే స్టేషన్ త్రోవ thumb|రాంపూర్‌లో రోడ్‌వేస్ బస్ డిపో. జాతీయ రహదారి 9 రాంపూర్ గుండా వెళుతుంది. రాంపూర్ నుండి మొరాదాబాద్కు గంట గంటకూ బస్సులు నడుస్తాయి. ఢిల్లీ, లక్నో, బరేలీ, అలీగఢ్, హరిద్వార్, రిషికేశ్, కాన్పూర్, ఆగ్రా మొదలైన ప్రదేశాలకు కూడా బస్సులు ఉన్నాయి. జాతీయ రహదారి 530 రాంపూర్ వద్దే మొదలౌతుంది.
పరిశ్రమలు, వ్యవసాయం
రాంపూర్‌లో ఎక్కువగా వ్యవసాయ ఆధారిత ఆర్థిక వ్యవస్థ ఉంది. ఇక్కడి భూమి చాలా సారవంతమైనది. రాంపూర్ లోని ప్రధాన పరిశ్రమలు వైన్ తయారీ, చక్కెర ప్రాసెసింగ్, నేత, వ్యవసాయ పనిముట్ల తయారీ. రాంపూర్‌లోని చక్కెర మిల్లు, రాజకీయ శత్రుత్వాల కారణంగా 1999 లో మూతబడింది. రాష్ట్రప్రభుత్వం దీన్ని మళ్ళీ తెరిచే ప్రయత్నం చేస్తోంది.
మూలాలు
వర్గం:Articles with hAudio microformats వర్గం:Coordinates on Wikidata వర్గం:ఉత్తర ప్రదేశ్ నగరాలు, పట్టణాలు
యమ్‌డ్రోక్ సరస్సు
<mapframe text    ="యమ్‌డ్రోక్ సరస్సు" width   =240 height  =240 zoom    =9 latitude =28.933333 longitude=90.683333 /> యమ్‌డ్రోక్ సరస్సు (యామ్‌డ్రోక్ యమ్ట్సో లేదా యమ్‌జో యమ్‌కో) అని కూడా పిలుస్తారు. టిబెట్‌ లోని ఒక మంచినీటి సరస్సు, ఇది టిబెట్‌లోని మూడు అతిపెద్ద పవిత్ర సరస్సులలో ఒకటి. దీని పొడవు 72 కిమీ (45 మై) కంటే ఎక్కువ. ఈ సరస్సు చుట్టూ అనేక మంచుతో కప్పబడిన పర్వతాలు, చిన్న ప్రవాహాలు ఉన్నాయి. ఈ సరస్సు దాని పశ్చిమ చివరలో ఒక అవుట్‌లెట్ స్ట్రీమ్‌ను కలిగి, ఆంగ్లంలో ఆ రంగుకు "మణి" అని అర్థం. సరస్సుకు పశ్చిమాన 90 కిమీ దూరంలో టిబెటన్ పట్టణం ఉంది. జియాంట్సే, లాసా ఈశాన్య దిశకు వంద కి.మీ దూరంలో ఉంది. స్థానిక పురాణాల ప్రకారం, యమ్‌డోక్ యుమ్త్సో సరస్సు ఒక దేవత రూపాంతరం. యమ్‌డ్రోక్ జలవిద్యుత్ కేంద్రం 1996లో సరస్సు "పశ్చిమ చివర బైడి" అనే చిన్న గ్రామానికి సమీపంలో పూర్తి, అంకితం చేయబడింది. ఈ పవర్ స్టేషన్ టిబెట్‌లో అతిపెద్దది.
భౌతిక సమాచారం
ఈ సరస్సు (విస్తీర్ణం 638 కిమీ², సగటు లోతు 30 మీటర్లు) "ఫ్యాన్" ఆకారంలో ఉంది. దక్షిణానికి వ్యాపించి, ఉత్తరం వరకు ఇరుకైనది. పర్వత సరస్సు తీరం అనేక బేలు, ఇన్‌లెట్‌లతో అత్యంత క్రెనెలేటెడ్‌గా ఉంది. చలికాలంలో యమ్‌డ్రోక్ సరస్సు ఘనీభవిస్తుంది.
వాతావరణం
యామ్‌డ్రోక్ సరస్సు దీర్ఘ, చల్లని, పొడి శీతాకాలాలు. చిన్న, చల్లని, తడి వేసవితో కూడిన చల్లని గడ్డి వాతావరణా న్ని కలిగి ఉంటుంది. ఇది ఆల్పైన్ టండ్రా వాతావరణం, సబార్కిటిక్ వాతావరణం పై కూడా సరిహద్దుగా ఉంది. పగలు, రాత్రి మధ్య తేడాలు చాలా ఎక్కువ.
ఆర్థిక ప్రాముఖ్యత
యమ్‌డ్రోక్ సరస్సులో నివసిస్తున్న చేపల గుంపులు ఉన్నాయి. వీటిని స్థానిక జనాభా వాణిజ్యపరంగా దోపిడీ చేస్తుంది. ఏప్రిల్ నుండి అక్టోబర్ వరకు, ఈ సరస్సు నుండి పట్టుకున్న చేపలను టిబెట్ రాజధాని లాసాలోని మార్కెట్లలో విక్రయిస్తారు. అదనంగా, ఈ సరస్సు ద్వీపాలు స్థానిక పశువుల కాపరులకు గొప్ప పచ్చికభూమిగా ఉపయోగపడతాయి.
మూలాలు
వర్గం:సరస్సులు వర్గం:ఉప్పునీటి సరస్సులు
పెదకూరపాడు రైల్వే స్టేషను
పెదకూరపాడు రైల్వే స్టేషను  (స్టేషన్ కోడ్: PKPU) ఆంధ్రప్రదేశ్ లోని పల్నాడు జిల్లా లోని పెదకూరపాడు లో ఒక భారతీయ రైల్వే స్టేషను. ఇది పగిడిపల్లి-నల్లపాడు రైలు మార్గము లో ఉంది. పెదకూరపాడు రైల్వే స్టేషను దక్షిణ మధ్య రైల్వే జోన్, గుంటూరు రైల్వే డివిజను కింద పనిచేస్తుంది. రాష్ట్ర రాజధానిని అనుసంధానించటానికి ప్రణాళిక ప్రకారం అమరావతి-సత్తెనపల్లి-నరసరావుపేట రైలు మార్గములోని భాగంగా ఉన్న రైల్వే స్టేషన్లలో ఇది ఒకటి.
ఆయుధం (సినిమా)
ఆయుధం 1990లో విడుదలైన తెలుగు చలనచిత్రం. శ్రీ బాలాజీ ఫిలింస్ పతాకంపై జి. సత్యనారాయణ నిర్మాణ సారథ్యంలో కె. మురళీమోహన్‌రావు దర్శకత్వం వహించిన ఈ చిత్రంలో కృష్ణ, రమేష్ బాబు, రాధ, వాణీ విశ్వనాథ్ ముఖ్యపాత్రల్లో నటించగా, కె.చక్రవర్తి సంగీతం అందించాడు.
పాటలు
ఈ చిత్రానికి కె. చక్రవర్తి సంగీతం అందించగా, వేటూరి సుందరరామ్మూర్తి పాటలు రాశాడు.
ఇతర లంకెలు
వర్గం:1990 తెలుగు సినిమాలు వర్గం:చక్రవర్తి సంగీతం కూర్చిన పాటలు వర్గం:ఘట్టమనేని కృష్ణ నటించిన సినిమాలు వర్గం:రాధ నటించిన చిత్రాలు వర్గం:సత్యనారాయణ నటించిన చిత్రాలు వర్గం:బాబు మోహన్ నటించిన చిత్రాలు వర్గం:సాయి కుమార్ నటించిన చిత్రాలు వర్గం:తెలుగు ప్రేమకథ చిత్రాలు వర్గం:పి.ఎల్.నారాయణ నటించిన సినిమాలు
భీమడోలు మండలం
భీమడోలు మండలం, ఆంధ్ర ప్రదేశ్ రాష్ట్రములోని ఏలూరు జిల్లాకు చెందిన ఒక మండలం.
మండల కేంద్రం
ఈ మండల కేంద్రం భీమడోలు. చిన్న తిరుపతిగా ప్రసిద్ధి చెందిన ద్వారకా తిరుమల ఈ మండలంలానికి సమీపములోనే ఉంది. ఇది సమీప పట్టణమైన ఏలూరు నుండి 25 కి. మీ. దూరంలో ఉంది. 2011 భారత జనగణన గణాంకాల ప్రకారం ఈ గ్రామం 3874 ఇళ్లతో, 13669 జనాభాతో 2019 హెక్టార్లలో విస్తరించి ఉంది. గ్రామంలో మగవారి సంఖ్య 6835, ఆడవారి సంఖ్య 6834. షెడ్యూల్డ్ కులాల సంఖ్య 4094 కాగా షెడ్యూల్డ్ తెగల సంఖ్య 216. గ్రామం యొక్క జనగణన లొకేషన్ కోడ్ 588356. గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు 8, ప్రైవేటు ప్రాథమిక పాఠశాలలు 8, ప్రభుత్వ ప్రాథమికోన్నత పాఠశాలలు రెండు, ప్రైవేటు ప్రాథమికోన్నత పాఠశాలలు 8, ప్రభుత్వ మాధ్యమిక పాఠశాల ఒకటి, ప్రైవేటు మాధ్యమిక పాఠశాలలు నాలుగు ఉన్నాయి. ఒక ప్రభుత్వ జూనియర్ కళాశాల, ఒక ప్రైవేటు జూనియర్ కళాశాల ఒక ప్రభుత్వ ఆర్ట్స్ / సైన్స్ డిగ్రీ కళాశాల, ఒక ప్రైవేటు ఆర్ట్స్ / సైన్స్ డిగ్రీ కళాశాల ఉన్నాయి. ఒక ప్రభుత్వ అనియత విద్యా కేంద్రం ఉంది. సమీప ఇంజనీరింగ్ కళాశాల, దివ్యాంగుల ప్రత్యేక పాఠశాల, మేనేజిమెంటు కళాశాల, పాలీటెక్నిక్ ఏలూరు లోనూ ఉంది. సమీప వైద్య కళాశాల, ఉన్నాయి. సమీప వృత్తి విద్యా శిక్షణ పాఠశాల దెందులూరులోను, ఉన్నాయి.
ఎ. సి. సుబ్బారెడ్డి ప్రభుత్వ వైద్య కళాశాల
చరిత్ర
నెల్లూరులోని దొడ్ల సుబ్బారెడ్డి జిల్లా ప్రధాన కార్యాలయ ఆసుపత్రి 1963 నుండి 1968 వరకు నిర్మించబడింది. DSR జిల్లా కేంద్ర హాస్పిటల్ ఆంధ్రప్రదేశ్ గౌరవ ముఖ్యమంత్రి శ్రీ నీలం సంజీవరెడ్డి చేత శంకుస్థాపన చేయబడింది. DSR జిల్లా కేంద్ర హాస్పిటల్ ను 1968 డిసెంబరు 18 న కర్ణాటక ముఖ్యమంత్రి శ్రీ వీరేంద్ర పాటిల్, ఆంధ్రప్రదేశ్ గౌరవ ముఖ్యమంత్రి శ్రీ కాసు బ్రహ్మానందరెడ్డి ప్రారంభించారు. దొడ్ల సుబ్బారెడ్డి జిల్లా ప్రధాన కార్యాలయ ఆసుపత్రి ఆవరణలోనే ఆనం చెంచు సుబ్బారెడ్డి ప్రభుత్వ వైద్య కళాశాల నిర్మించబడింది.
క్యాంపస్
ఈ ప్రాంగణం 67.5 ఎకరాల విస్తీర్ణంలో ఉంది. M.B.B.S విద్యార్థులకు నాణ్యమైన విద్యను అందించడానికి మౌలిక సదుపాయాలు, పరికరాలు, అధ్యాపకులు వంటి అన్ని సౌకర్యాలు ఈ కళాశాలకు లభించాయి.
మూలాలు
వర్గం:వైద్య కళాశాలలు వర్గం:ఆంధ్రప్రదేశ్ వైద్య కళాశాలలు
ఉపనయనము
ఉపనయనము హిందువులలో అబ్బాయిల వేదాభ్యాసానికి ముందుగా చేసే ప్రక్రియ. ఉపనయనాన్ని ఒడుగు అని కూడా అంటారు. ఇది అధికంగా పురుషులకు చేస్తారు. బాల్యావస్థ నుండి బ్రహ్మచర్యావస్థకు మారే సమయాన ఇది చేయడం ఆనవాయితీ. అప్పటి వరకు నియమ నిష్ఠ లతో పనిలేకుండా సంచరించే బాలుడు నియమ నిష్ఠలతోకూడిన జీవితంలో ప్రవేశించడానికి చేసే శాస్త్రీయమైన ప్రక్రియ ఇది. ఉపనయనానికి ముందు ఒక జన్మ తరువాత ఒక జన్మగా కూడా వ్యవహరించడం వలన ఉపనయనానికి అధిక ప్రాముఖ్యతను ఇచ్చే బ్రాహ్మణుని సమాజంలో ద్విజుడు అని నామాంతరంతో వ్యవహరిస్తుంటారు.
క్షత్రియులు, వైశ్యులు ఇప్పటికీ దీనిని ఆచరిస్తున్నా, అధిక ప్రాముఖ్యతతో నిర్దిష్ట విధులతో బ్రాహ్మణులు దీనిని అధికంగా ఆచరిస్తున్నారు. మిగిలినవారిలో ఇది ఒక ఆనవాయితీగా మారింది. వివాహపూర్వం ఒక తంతుగా మాత్రం దీనిని ఇప్పుడు ఆచరిస్తున్నారు. పూర్వకాలం గురుకులాభ్యాసం చేసే అలవాటు ఉన్న కారణంగా ఉపనయనం చేసి గురుకులానికి బాలురను పంపేవారు. అక్కడవారు విద్యను నేర్చుకుని తిరిగి స్వగృహానికి వచ్చి గృహస్థాశ్రమంలో ప్రవేశించేవారు.
ఉపనయనము అయ్యేవరకు పురుషుడు స్వయంగా ఎటువంటి ధర్మకార్యం నెరవేర్చటానికి అర్హుడుకాడు. యజ్ఞయాగాది క్రతువులు నెరవేర్చటానికి ఉపనయనము చేసుకున్న తరువాతే అర్హత వస్తుంది. క్షత్రియులకు ధర్మశాస్త్రాలభ్యసించడం అత్యవసరం కనుక ఉపనయన క్రతువు జరిపించి, విద్యాభ్యాసం ఆరంభించేవారు. పితరులకు కర్మకాండ, తర్పణం లాంటి కార్యాలు చేయడానికి ఉపనయనం అత్యవసరం. కొన్ని సందర్భాలాలో తల్లి తండ్రులు మరణావస్థలో ఉన్న సమయాలలో అత్యవసరంగా ఉపనయనం జరిపించి, కర్మకాండ జరిపించే అర్హతనిస్తారు. సన్యసించడానికి ఉపనయనం ప్రధానమే. కనుక హిందూ ధర్మంలో ఉపనయనం అత్యంత ప్రాధాన్యత సంతరించుకున్న ఒక ప్రక్రియ. హిందూ ధర్మంలో ఇది బ్రాహ్మణులకు, క్షత్రియులకు, వైశ్యులకు తప్పక నిర్వహించవలసిన బాధ్యత.
ఉపనయన ప్రాముఖ్యం
ఉపనయనము హిందువులలో కొన్ని కులాలలో మాత్రమే జరిగే ప్రక్రియ. ఇది సాధారణంగా బ్రాహ్మణులకు, వైశ్యులకు, క్షత్రియులకు జరుగుతుంది. ఉపనయనం జరిగిన రోజున బాలుని తండ్రి బాలునికి చెవిలో గాయత్రీ మంత్రం ఉపదేశిస్తాడు. ఉపనయనం జరిగిన నాటి నుండి వటువు ప్రతి నిత్యం గాయత్రిని పూజిస్తూ బ్రహ్మచర్యం పాటించాలి. వేదాభ్యాసానికి ముందు తప్పనిసరిగా ఉపనయనం చేయవలెను. వివాహానికి ముందు బ్రహ్మచర్యాన్ని స్నాతక ప్రక్రియ ద్వారా వదిలి, గృహస్థాశ్రమంలోనికి ప్రవేశిస్తాడు వరుడు.
అనగా వేదాధ్యాయనౌ కొరకు శ్రుతి మంత్రములచేత చేయబడు సంస్కారమే ''ఉపనయనము. అనబడును.
ఉపనయన ముహూర్తము
ఉపనయనము ఉత్తరాయణ కాలంలో మాత్రమే చేయవలెను. ఉపనయన ముహూర్తము తండ్రి జన్మ నక్షత్రం, బాలుని జన్మ నక్షత్రంపై ఆధారపడుతుంది.
విధులు
ఉపనయన విధులు బ్రాహ్మణులకు, క్షత్రియులకు, వైశ్యులకు వేరు వేరుగా ఉంటాయి.
బ్రాహ్మణులకు 5 సంవత్సరాలవయసులో ఉపనయనం చేసినట్లు అయితే "బ్రహ్మ వర్చస కామం పంచమ వర్షే" అథవా గర్బాష్టకంలో బ్రాహ్మణులకు ఉపనయనం చేయాలి. క్షత్రియులకు 11 సంవత్సరాల వయసులో, వైశ్యులకు 12 సంవత్సరాల వయసులో ఉపనయనము చేయడం ఉచితమని శాస్త్రనిర్ణయం. ఉపనయన సమయంలో బ్రాహ్మణులు నార వస్త్రాన్ని అంగవస్త్రంగా ధరించి, జింకతోలును ఉత్తరీయంగా ధరించాలి. అలాగే బ్రాహ్మణుడు ముంజకసవుతో పేనిన మొలత్రాడును ధరించాలి. ముంజ కసవు దొరకనప్పుడు దర్భ గడ్డిని నీటితో తడిపి ఒక ముడివేసి ధరించవచ్చు. మొలత్రాడు విధిగా ముప్పేటగా ధరించాలి. నూలుతో కట్టిన తొమ్మిది పోగుల యజ్ఞోపవీతాన్ని ధరించాలి. అలాగే బిల్వము లేక మోదుగ దండాన్ని కేశమువరకు ఉండేలా చేసుకుని ధరించాలి. ఉపవీతుడైన పిమ్మట భవతీ బిక్షాక్షాం దేహిఅని యాచించాలి. గురుకులానికి వెళ్ళిన బ్రాహ్మచారి యాచనతో దొరికిన ఆహారాన్ని గురువుకు సమర్పించి, తరువాత గురువు అనుమతితో భుజించాలి. అవశిష్టాన్ని పరిశుద్ధుడై తూర్పుముఖంగా కూర్చుని భుజించాలి. భుజించిన పిదప చేతులు శుభ్ర పరచుకుని ఆచమనం చేసి శరీరావయాలను నీటితో శుభ్రపరచుకోవాలి. ఆ తరువాత వస్త్రంతో అవయవాలను తుడుచుకోవాలి. ముందుగా తల్లిని కానీ, సోదరిని కానీ తల్లి వైపు సోదరిని కానీ యాచించడం ఉత్తమం. అవమానించని వారిని యాచించడం ఉత్తమమని అంతరార్ధం. ఈ మాదిరి బ్రహ్మచారి యాచించడం మధూకరం అంటారు. ఇందుకు పేద గొప్పా తారతమ్యం లేదు. అందరూ గురు శుశ్రూషలో సమానమే. ఉపనయనమునకు బ్రాహ్మణులకు చైత్ర వైశాఖ మాసాలు ఉత్తమం.
అలాగే క్షత్రియులకు వెల్వెట్ వస్త్రాన్ని అంగవస్త్రంగా ధరించి కురుమృగ చర్మాన్ని ఉత్తరీయంగా ధరించాలి. ముర్వ కసవుతో చేసిన మొలత్రాడును అది లభించని పక్షంలో నీటితో తడిపిన రెల్లుని మూడు ముడులు వేసి ధరించాలి. జనపనారతో చేసిన తొమ్మిది వరసలుగల యజ్ఞోపవీతాన్ని ధరించాలి. యజ్ఞోపవీతానికి జంద్యం అనే మరో పేరుకూడా ఉంది తమిళనాట ప్రతి సంవత్సరం జంద్యాల పండుగ జరుపుకుంటారు. తమిళనాట ఈ పండుగను ఆవణి ఆవట్టం అంటారు. వివాహానంతరం మొదటిసారిగా ఈ పండుగ అత్తవారింట జరుపుకోవడం ఆనవాయితే. యజ్ఞోపవీతాన్ని భుజంపై నుండి రెండవ చేతి క్రిందిగా ధరించాలి. శుభకార్యాలకు సవ్యంగానూ కర్మక్రియలు లాంటి పితృ కార్యాలు జరిపేటప్పుడు అపసవ్యంగా ధరించడం ఆనవాయితీ. అలాగే మర్రి లేక చండ్ర కొమ్మను కానీ నొసటి వరకు ఉండేలా దండాన్ని ధరించాలి. తరువాత బిక్షాం భవతి దేహి అని యాచించాలి. యాచించే ముందు సూర్యోపాసన చేసి అగ్నికి ప్రదక్షిణ చేసి యాచించాలి. క్షత్రియులకు జ్యేష్ట ఆషాఢాలు ఉపనయము చేయడానికి ఉత్తమమని భావన.
అలాగే వైశ్యులు ఉన్ని బట్టను అంగవస్త్రంగా ధరించి గొర్రెతోలును ఉత్తరీయంగా ధరించాలి. వైశ్యుడు జనపనారతో చేసినది అది లభ్యం కానిచో తుంగతో చేసిన మొలత్రాడును ముప్పేటగా చేసి అయిదు ముడులు వేసి ధరించాలి. మేక బొచ్చుతో చేసిన తొమ్మిది పేటల యజ్ఞోపవీతాన్ని ధరించాలి. జమ్మి లేక మేడి కొమ్మను ముక్కు వరకు ఉండేలా ధరించాలి. దండం వంకర లేనిది అగ్నిలో కాలనిది పైపట్టతో కూడినదై ఉండాలి. ఆశ్వయుజ, కార్తీక మాసాలు వైశ్యులకు ఉత్తమ ఉపనయన కాలమని పెద్దల భావన.
ఉపనయన విధానం
ఉపనయనం చేయించే అధికారం ముందుగా తండ్రికి లేనిచో అన్నకు అదికూడా లేనిచో దాయాదులకు అంటే సగోత్రికులకు ఉంటుంది. ఉపనయనం చేయించే వ్యక్తిని ఆచార్యుడుగా వ్యవహరిస్తారు. ఉపనయన సమయంలో వటువునకు ఆచార్యుడు గాయత్రీ మంత్రోపాసన చేస్తాడు. యజ్నోపవీత ధారణ సమయంలో అయిదుగురు బ్రహ్మచారులను పూజించి పసుపు బట్టలను ఇవ్వడం ఆచారం. ''బ్రహ్మ దేవునకు సహజంగా లభించిందీ మొదట పుట్టినదీ అయిన ఈ పవిత్ర యజ్ఞ ఉపవీతాన్ని నేను ధరిస్తున్నాను ఈ యజ్ఞ ఉపవీతం నాకు తేజస్సు, బలం, దీర్ఘాయువు, నిర్మలత్వం, పుష్టిని ఇచ్చుగాక అని వటువు మంత్రయుక్తంగా చెప్పి ధరిస్తాడు. యజ్ఞోపవీత ధారణ వటువునకు ఆశ్రమ వాసాధికారం, కామ్యసిద్ధి, విద్యాధ్యయనం, వేదాధ్యయనం, సంపద, యశస్సు, ఆయుష్షు, ధర్మాచరణాధికారం ఇస్తుంది. అగ్నిహోత్రమునకు ఉత్తర దిక్కుగా ఆచార్యుడు కూర్చుని దక్షిణ దిశగా సన్నికల్లు ఉంచి వటునిచే అతిష్టేమ మంత్రం చెప్పి తొక్కించాలి. రాయివలెనే నీవు బ్రహ్మచర్య వ్రతములో స్థిరుడవై ఉండాలని దీని అర్ధం. ఆ రాతి మీదనే వస్త్రాలను అభిమంత్రించి వటువునకు ధరింపచేయవలెను, దేవతా వస్త్రాలను ధరించి ఐశ్వర్య వంతుడవై ఆర్తులను ఆప్తులను ఆదుకుంటూ నిండునూరేళ్ళు జీవించమని ఆశ్వీర్వదిస్తూ ఈ వస్త్రధారణ జరుగుతుంది. ఆ తరువాత మొలత్రాడు కట్టి యజ్ఞోపవీతాన్ని ధరింపచేసి మంత్రోపాసన చేయించాలి. వటువు ఆచార్యునకు గోదానం ఇచ్చి దండధారణ చేయించి అగ్నికి ప్రదక్షిణచేసి భిక్షాటనకు బయలు దేరాలి.
ఉపనయనమునకు ముఖ్య కాలము
శ్లో: గర్భా-ష్టమేషు బ్రాహ్మణ ముష్నయీత.' ( ఆపస్థంబ సూత్రం) అనగా తల్లి గర్భములో ఉన్న 9 మాసములను కలిపి లెక్క చూచినతో వటువునకు 8 వ సంవత్సరం రావలెను. అనగా 7 సంవత్సరాల 3 నెలలు 9 గర్భమాసములు కలిపినచీ 8 వ సంవత్సరం వచ్చును. దీనినే ఘర్భాష్టమ సంవత్సస్రం. అని అంటారు. ఇదియే సరైన కాలము.
బ్రహ్మచర్య ధర్మాలు
ఉపనయనము తరువాత వటువు కనీసం 12 సంవత్సరాలు ఒక వేదమునైనా అభ్యసించాలి. అలాగే ఒక్కో వేదానికి ఒక్కో 12 సంవత్సరాలు బ్రహ్మచర్యం అవలంబించవచ్చు. కానీ అది తప్పని సరికాదు. కలియుగములో ఎక్కువకాలం బ్రహ్మచర్యం మంచిదికాదని ఋషి భావన. ఆ తరువాత స్నాతకం చేసి వివాహ జీవితంలో ప్రవేశపెట్టడం శాస్త్రసమ్మతం.
బ్రహ్మచారికి నియమ నిష్ఠలు అనేకం ఉంటాయి. సుగంధ ద్రవ్యాలను వాడరాదు, పగటి నిద్ర పనికి రాదు, అలంకరణ చేసుకోరాదు, కామక్రోధ మద మాత్సర్యాలకు దూరంగా ఉండాలి, స్త్రీలయందు మౌనం సాధించాలి, సంగీత నృత్య వాద్యాలకు దూరంగా ఉండాలి, దుర్జన సాంగత్యం చేయకూడదు, చన్నీటి స్నానం మాత్రమే చేయాలి, వాహనాన్ని అదిరోహించకూడదు, వివేకం వీడకూడదు. దంతధావనానికి సుగంధాలను ఉపయోగించరాదు, అతిగా ఉద్రేకం, సంతోషం లాంటివి దరిచేరనీయకూడదు. అద్దములో ముఖమును చూడరాదు. మధువు, మాంసము తీసుకొనకూడదు. ఉప్పు, కారం లేని సాత్విక భోజనమే భుజించాలి. గురువు ఆజ్ఞను శిరసావహించాలి. ఇలా అనేక నియమ నిస్ఠలతో బ్రహ్మచర్యాన్ని కొనసాగించాలి. విద్యాభ్యాస సమయంలో బ్రహ్మచారి గురువునకు ఏమీ ఇవ్వనవసరం లేదు. కానీ విద్యాభ్యాసం పూర్తి చేసుకుని గురువును అడిగి అతను కోరినది గురుదక్షిణగా సమర్పించడం ఆచారం.
బయటి లింకులు
వర్గం:హిందువుల పండుగలు వర్గం:హిందూ సాంప్రదాయాలు వర్గం:ఈ వారం వ్యాసాలు
కె. ఎస్. రవికుమార్
కెరీర్
రవికుమార్ మొదటగా ఆర్. బి. చౌదరి నిర్మాణంలో విక్రమన్ దర్శకత్వంలో వచ్చిన పుదువసంతం అనే సినిమాకు సహాయ దర్శకుడిగా పనిచేశాడు. అతని పనితనం నచ్చి ఆర్. బి. చౌదరి దర్శకుడిగా అవకాశం ఇచ్చాడు. 1990 లో రహమాన్, రఘువరన్ నటించిన పురియాద పుధిర్ రవికుమార్ కు దర్శకుడిగా తొలిచిత్రం. ఇది తర్క అనే కన్నడ సినిమాకు పునర్నిర్మాణం. రవికుమార్ సాధారణ శైలియైన మసాలా సినిమాలకు భిన్నమైన సినిమా ఇది. .తర్వాత నటుడు విక్రమ్ తో పుదు కావ్యం అనే సినిమా రూపొందించాలనుకున్నాడు కానీ అది కార్యరూపం దాల్చలేదు. తర్వాత రవికుమార్ గ్రామీణ నేపథ్యంలో సాగే యాక్షన్ సినిమాలు తీయడం తన శైలిగా మార్చుకుని శరత్ కుమార్ తో చేరన్ పాండియన్, నాట్టమై లాంటి విజయవంతమైన సినిమాలు చాలా తీశాడు. దాంతో సినీ పరిశ్రమలో అతను కమర్షియల్ దర్శకుడిగా పేరు తెచ్చుకున్నాడు.
1995 లో మలయాళ దర్శకుడు ప్రియదర్శన్ తీసిన తెన్మవిన్ కొంబత్ సినిమాకు రీమేక్ గా తమిళంలో రజనీకాంత్ హీరోగా ముత్తు సినిమా తీశాడు. అది మంచి విజయాన్ని సాధించింది. తర్వాత కమల్ హాసన్ తో కలిసి ఒక అమెరికన్ హాస్య చిత్రం మిసెస్ డౌట్ ఫైర్ సినిమా స్ఫూర్తితో అవ్వై షణ్ముఖి అనే సినిమా తీశాడు. ఇది కూడా విమర్శకుల ప్రశంసలందుకుంది. ఇద్దరు ప్రముఖ కథానాయకులతో సినిమాలు తీసి విజయాలు సాధించడంతో రవికుమార్ కు విజయ్ కాంత్, కార్తీక్ లాంటి నటులతో పనిచేసే అవకాశాలు వచ్చాయి.
మూలాలు
వర్గం:తమిళ సినిమా దర్శకులు వర్గం:1958 జననాలు
ప్రభుత్వ ఆర్ట్స్ అండ్ సైన్స్ కళాశాల, అనంతపురం
ప్రభుత్వ ఆర్ట్స్ అండ్ సైన్స్ కళాశాల, అనంతపురం (దత్తమండలం కళాశాల) 1916లో అనంతపురంలో స్థాపించబడింది. ఈ కళాశాల 1940-43 మధ్యకాలంలో రాజకీయ కార్యకలాపాలకు కేంద్రంగా నిలిచింది.
చరిత్ర
దత్తమండలాలను ఉద్దరించి చైతన్యవంతం చేయాలనే తలంపుతో అలనాటి డి.పి.ఐ. జె.హెచ్.స్టోన్ దొరగారి ప్రమేయంతో అనంతపురం మునిసిపల్ హైస్కూలులో కాలేజి ఏర్పడింది. 1916 జులై 8వ తేదీనాడు ద్వితీయశ్రేణి కళాశాలగా ఆవిర్భవించిన ఈ కళాశాలకు తొలి ప్రిన్సిపాల్ ఎస్.ఇ.రంగనాథన్. 41 విద్యార్థులతో, హిస్ట్రరీ, తెలుగు, కన్నడ, సంస్కృత, తత్త్వశాస్త్ర బోధనాంశాలతో ప్రారంభమైన ఈ కళాశాల ఆర్థికంగాను, అధ్యాపకుల కొరతతోను మొదట్లో కొంత ఇబ్బంది పడింది. ప్రొఫెసర్ మార్క్ హంటర్ నేతృత్వంలోని విశ్వవిద్యాలయ కమిషన్ అనంతపురానికి వచ్చి ఈ కళాశాలను పరిశీలించి చేసిన సిఫారసు మేరకు ఈ కళాశాల మద్రాసు విశ్వవిద్యాలయానికి అనుబంధం అయింది. రెండేండ్లు అనుబంధంగా ఉండి 1918 జూన్ 6లో ప్రథమశ్రేణి కళాశాలగా ఎదిగింది. ఈ ఎదుగుదలకు ప్రిన్సిపాల్ రంగనాథన్, డా.సర్వేపల్లి రాధాకృష్ణన్, లార్డ్ పెంట్‌లెండ్ కృషిచేశారు. మొదటి ఏడేండ్లలో కళాశాల కొత్త గదుల నిర్మాణంతో ఉత్సాహంగా ముందుకు సాగింది. 1920 అక్టోబరు 23 న కేశవ పిళ్లై అధ్యక్షతలో తొలి వార్షికోత్సవం జరిగింది. ఈ కళాశాలకు రెండవ ప్రిన్సిపాల్‌ అరుళానందం నేతృత్వంలో భౌతికమైన వనరులు చేకూరాయి. ద్వితీయ దశకంలో కళాశాల ప్రగతి పుంజుకుంది. ఎన్.ఆర్.కృష్ణమ్మ ప్రిన్సిపాల్‌గా సుదీర్ఘకాలం పనిచేసి అభివృద్ధి దిశగా పెనుమార్పులు వచ్చాయి. అధ్యాపకులలో అంకితభావం, విద్యార్థులలో అధ్యయన కాంక్ష, పరీక్షలలో ఉత్తమ ఫలితాల సాధన, క్రీడల్లో ప్రదర్శించిన నైపుణ్యం అంతా కలిసి ఈ కళాశాల కీర్తిని పెంచాయి. thumb|right|300px|స్వర్ణోత్సవాల సందర్భంగా తపాలాశాఖ విడుదల చేసిన ప్రత్యేక కవరు 1926లో ఆంధ్ర విశ్వవిద్యాలయానికి అనుబంధంగా ఉన్న ఈ కాలేజి 1930లో మళ్ళీ మద్రాసు విశ్వవిద్యాలయానికి అనుబంధంగా మార్చారు. ఆ ఏడే కళాశాలకు హాస్టల్ భవనం ఏర్పడింది. 1940లో మద్రాసులోని సెయింట్ జాన్స్ దళానికి అనుబంధంగా ఈ కళాశాలలో అంబులెన్స్ విభాగం ఏర్పడింది. పేద విద్యార్థులకు విద్యార్థి వేతనం, విద్యలో వెనుకబడినవారికి ఉచితంగా ట్యుటోరియల్స్, ఫోటోగ్రఫీ క్లబ్, విహారయాత్రలు, వస్తుప్రదర్శన వంటివి ఈ కళాశాలలో ప్రవేశపెట్టి విద్యార్థులకు ఉత్తేజాన్ని కలిగించారు. 1945లో మద్రాసులోని యూనివర్శిటీ ఆఫీసర్స్ ట్రైనింగ్ స్కూలు అనుబంధంగా ఈ కళాశాలలో ఒక విభాగం వెలిసింది. 1946లో ప్రిన్సిపాల్ పి.ఎన్.గౌడ ఆధ్వర్యంలో రజతోత్సవ వేడుకలు జరిగాయి. 1947లో ఈ కళాశాల ప్రభుత్వ కళాశాలగా మారింది. ఆంధ్రరాష్ట్ర అవతరణతో ఈ కళాశాల ఆంధ్ర విశ్వవిద్యాలయానికి అనుబంధంగా ఉండి తర్వాత కొంతకాలానికి శ్రీ వెంకటేశ్వర విశ్వవిద్యాలయానికి అనుబంధమైంది. 1978లో ఈ కళాశాల వజ్రోత్సవాలు ఘనంగా జరిగాయి. ఆ ఉత్సవాలకు అప్పటి రాష్ట్రపతి నీలం సంజీవరెడ్డి హాజరయ్యాడు. 1981లో శ్రీ కృష్ణదేవరాయ విశ్వవిద్యాలయం ఏర్పడ్డాక ఈ కళాశాల దానికి అనుబంధ కళాశాలగా మారింది.
శత వార్షికోత్సవం జరుపుకుంటున్న ఈ కళాశాల ప్రస్తుతం 31 డిగ్రీ కోర్సులు, 14 పి.జి.కోర్సులు అందజేస్తున్నది. 7964మంది విద్యార్థులు ఈ కళాశాలలో చదువుకుంటున్నారు. వీరిలో 90 శాతం విద్యార్థులు ఆర్థికంగా లేదా సామాజికంగా వెనుకబడినవారు. ప్రస్తుతం ఎన్.రంగస్వామి ఈ కళాశాలకు ప్రిన్సిపాల్‌గా వ్యవహరిస్తున్నాడు.
జాతీయోద్యమంలో పాత్ర
స్వాతంత్ర్యోద్యమంలో ఈ కళాశాల ముఖ్యపాత్రను నిర్వహించింది. ఈ కళాశాల 1940-43 మధ్యకాలంలో రాజకీయ కార్యకలాపాలకు కేంద్రంగా నిలిచింది. ఈ కళాశాల విద్యార్థులు పలువురు తమ భవిష్యత్తును లెక్కచేయకుండా జాతీయోద్యమంలో దూకారు. స్థానిక పీస్ మెమోరియల్ హాల్‌లో ఎ.పి.సి.సి సమావేశం జరిగినప్పుడు నీలం సంజీవరెడ్డి, కల్లూరు సుబ్బారావు, పప్పూరు రామాచార్యులు, కడప కోటిరెడ్డి, టంగుటూరి ప్రకాశం మొదలైన హేమాహేమీలతో పాటు ఈ కళాశాల విద్యార్థులు జీవరత్నమ్మ, ఆదిశేషయ్య పాల్గొనడం ఆ రోజులలో సంచలనాన్ని సృష్టించింది. ఆ సమావేశంలో వ్యక్తిగత సత్యాగ్రహానికి బదులు సామూహిక సత్యాగ్రహం చేపట్టాలని నిర్ణయించారు. 1940 జనవరి 28 న కళాశాల విద్యార్థులు రమేష్, టి.కె.ఆర్.శర్మ, ఆదిశేషయ్య, జీవరత్నమ్మల ఆధ్వర్యంలో పెద్ద ప్రదర్శన నిర్వహించారు. ఆ కాలంలోనే ఐదుకల్లు సదాశివన్, విద్వాన్ విశ్వం, నీలం సంజీవరెడ్డిల ఆధ్వర్యంలో ఆకాశవాణి అనే సైక్లోస్టయిల్ పత్రిక రహస్యంగా వెలువడేది. ఆ పత్రిక విద్యార్థులకు ఎంతో చైత్యన్యాన్ని పెంచింది. రాజకీయ కార్యకలాపాలలో చురుకుగా పాల్గొన్నందుకు ఆదిశేషయ్యను కళాశాల నుండి బహిష్కరించారు. మహిళా విద్యార్థి జీవరత్నమ్మ ఆ రోజుల్లో విద్యార్థుల సమ్మెకు నాయకత్వం వహించింది. పోలీసులు ఆమెను చితకబాదారు. ఆ తర్వాత ఆమె రహస్యంగా జాతీయోద్యమంలో పాల్గొనింది. ఆ రోజుల్లో ఆమెను కాలేజీ జోన్ ఆఫ్ ఆర్క్ అని పిలిచేవారు. అప్పట్లో కాలేజీ లెక్చరర్లుగా ఉన్న దామెర్ల రామారావు, ఉపమాక సూర్యనారాయణ రహస్యంగా విద్యార్థులకు మార్గదర్శనం చేసేవారు. ఈ విధంగా ఈ కళాశాల జాతీయోద్యమానికి సాక్షీభూతంగా నిలిచింది.
తొలి విద్యార్థిని
1920 ప్రాంతాలలో ఆడపిల్లలు కాలేజీ చదువు చదవడం చాలా అరుదైన విషయం. అనంతపురం మునిసిపల్ హైస్కూలులో టీచర్‌గా పనిచేసే కాశినేని నాగలింగప్ప మూడవ కుమార్తె నారాయణమ్మ ఐదవ తరగతి చదివాక ఆమె చదువు మాన్పించాలనుకొన్నారు. అయితే ఆమె పట్టుదలతో హైస్కూలుకు వెళ్లి ఎస్.ఎస్.ఎల్.సి పాసయింది. తరువాత కాలేజీలో చదువుకొనాలని ఆమె ఆకాంక్ష. తల్లి దండ్రులను, అన్నలను ఒప్పించి అప్పటి ప్రిన్సిపాల్ ఆర్.కృష్ణమ్మ (పురుషుడు) ప్రోత్సాహంతో దత్తమండల కళాశాలలో చేరింది. ఆమె ఆ కళాశాల మొట్టమొదటి మహిళావిద్యార్థి. పాతూరు నుండి కొత్తూరులో ఉన్న కళాశాలకు ఒకతే నడుచుకుంటూ కాలేజీకి వచ్చేది. ఎలాగో కష్టపడి చదివి ఎఫ్.ఎ., బి.ఏ. పరీక్షలు పాసయింది. బి.ఎ. పాసయిన తర్వాత ఆమెను బళ్లారిలోని ఒక వృద్ధుడికి ఇచ్చి వివాహం చేశారు. అయితే ఆ వివాహబంధం ఎక్కువరోజులు నిలువలేదు. తరువాత పుట్టిల్లు చేరింది. ఆ తరువాత మద్రాసులోని టీచర్ ట్రైనింగ్ కళాశాలలో ఎల్.టి.ట్రైనింగ్ పూర్తి చేసి టీచర్‌గా ఉద్యోగం సంపాదించింది. ఆమె ఉద్యోగాన్ని సమర్థతతో నిర్వర్తించి పదోన్నతి పొంది విద్యాశాఖ రీజనల్ డైరెక్టర్ అయ్యింది. 20 సంవత్సరాలు రాయలసీమలో 10 సంవత్సరాలు సర్కారు జిల్లాలలో పనిచేసి రిటైర్ అయింది. 1998లో ఆమెను కళాశాల యాజమాన్యం సన్మానించింది.
పూర్వ అధ్యాపకులు
ఈ కళాశాలలో పనిచేసిన అధ్యాపకులలో కొందరు.
మూలాలు
వర్గం:విద్యా సంస్థలు వర్గం:1916 స్థాపితాలు
కిన్నెర మాసపత్రిక
కిన్నెర ఒక తెలుగు మాసపత్రిక. ఇది 1948 సంవత్సరం నవంబరు నెలలో ప్రారంభమైనది. మద్రాసు నుండి వెలువడింది. దీనికి వ్యవస్థాపక సంపాదకులుగా పందిరి మల్లికార్జునరావు పనిచేశారు.
ఆశయం
ఈ పత్రిక తొలిసంచిక సంపాదకీయంలో ఈ పత్రిక ఆశయాన్ని సంపాదకులు ఇలా పేర్కొన్నారు. “ఈ నవభారత జనసమయంలో, ఈ యుగసంధిలో సుస్థిరమైన భారత జాతీయ నిర్మాణానికి, ముఖ్యంగా సౌష్ఠవమైన ఆంధ్ర రాష్ట్రనిర్మాణానికి దోహదమివ్వడమే మా ప్రధానాశయం. తెలుగు భాష, తెలుగు సంస్కృతి, తెలుగు విజ్ఞానానికి యథోచిత సేవచేయుటయే మా కిన్నెర పత్రిక యొక్క ఉత్కంఠ. మా ఉద్యమానికి ఆంధ్రులంతా తోడ్పడతారని మా ఆశ.”
రచయితలు
ఈ పత్రిక కోసం పేరొందిన రచయితలు రచనలు చేసేవారు. వారిలో భమిడిపాటి కామేశ్వరరావు, మల్లంపల్లి సోమశేఖరశర్మ, శ్రీపాద సుబ్రహ్మణ్యశాస్త్రి, చెఱుకుపల్లి జమదగ్నిశర్మ, వసంతరావు వేంకటరావు, బులుసు వేంకటరమణయ్య, చాగంటి సోమయాజులు, పారనంది జగన్నాథస్వామి, తుమ్మలపల్లి సీతారామారావు, రాంపల్లి నరసింహశర్మ, విద్వాన్ విశ్వం, శ్రీపాద కృష్ణమూర్తి శాస్త్రి, ఆండ్ర శేషగిరిరావు, విశ్వనాథ సత్యనారాయణ, పిలకా గణపతిశాస్త్రి, ఆచంట జానకీరామ్‌, శ్రీశ్రీ, ఆరుద్ర, మాలతీ చందూర్, మల్లాది రామకృష్ణశాస్త్రి, త్రిపురనేని గోపీచంద్, గుంటుపల్లి రాధాకృష్ణమూర్తి, బుచ్చిబాబు, వాసిరెడ్డి సీతాదేవి, జనమంచి రామకృష్ణ, చిలుకూరి నారాయణరావు, దేవులపల్లి కృష్ణశాస్త్రి, ఆచంట శారదాదేవి, తులికా భూషణ్ తదితర రచయితలు ఉన్నారు.
మూలాలు
వర్గం:తెలుగు మాసపత్రికలు వర్గం:1948 స్థాపితాలు
భారతీయ జనసంఘ్
right|thumb|150px| [[1968 నుండి 1973 వరకు జనసంఘ్ అధ్యక్షుడిగా ఉన్న అటల్ బిహారీ వాజపేయి ]] right|thumb|150px| ప్రముఖ జనసంఘ నేతలలో ఒకరైన [[లాల్ కృష్ణ అద్వానీ ]] సంక్షిప్తంగా జనసంఘ్ అని పిలువబడే భారతీయ జనసంఘ్ పార్టీ 1951లో శ్యాంప్రసాద్ ముఖర్జీ చే ఢిల్లీలో స్థాపించబడింది. 1977లో ఈ పార్టీని జనతా పార్టీలో విలీనం చేయబడింది. 1977లో ఏర్పడిన జనతా ప్రభుత్వంలో భారతీయ జనసంఘ్ పార్టీకి చెందిన ప్రముఖులైన అటల్ బిహారీ వాజపేయి, లాల్ కృష్ణ అద్వానీ లాంటి నాయకులు ప్రముఖ పదవులు నిర్వహించారు. 1980లో జనతా పార్టీ నుండి బయటకు వచ్చి పూర్వపు జనసంఘ్ నాయకులు భారతీయ జనతా పార్టీ స్థాపించారు. ప్రస్తుతం భారతీయ జనతా పార్టీ భారతదేశంలో ప్రముఖ జాతీయ రాజకీయ పార్టీలలో ఒకటి.
హిందూ జాతీయ వాదం
రాష్ట్రీయ స్వయం సేవక్ సంఘ్ భావనలపై ఆధారపడిన పార్టీ కావడంతో ఈ పార్టీ హిందూ జాతీయవాద లక్షణాలను కలిగిఉంది. ఈ పార్టీలో ప్రముఖ స్థానాలను కలిగిన నాయకులు కూడా ఆర్.ఎస్.ఎస్ కార్యకర్తలే. 1964లో ఏర్పడిన విశ్వ హిందూ పరిషత్తు ఈ పార్టీకి సన్నిహితంగా ఉంది. జవహర్ లాల్ నెహ్రూ కాలంలో ఆయన సోషలిస్టు భావనలకు విసుగు చెందిన పలు భారతీయ జాతీయ కాంగ్రెస్ నేతలు ఈ పార్టీ పట్ల ఆకర్షితులయ్యారు. రాజస్థాన్, గుజరాత్, మహారాష్ట్ర, మధ్యప్రదేశ్, ఉత్తర ప్రదేశ్ రాష్ట్రాలలో ఈ పార్టీ ఉనికి నిలుపుకుంది.
భారతీయ జనతా పార్టీ ఆవిర్భావం
జనతా ప్రభుత్వం విచ్ఛిన్నం కావడంతో 1980 లోక్‌సభ ఎన్నికల ముందు పూర్వపు భారతీయ జనసంఘ నేతలు జనతా పార్టీ నుండి బయటకు వచ్చి భారతీయ జనతా పార్టీ పేరుతో కొత్త రాజకీయ పార్టీని స్థాపించారు. అటల్ బిహారీ వాజపేయి భారతీయ జనతా పార్టీకు తొలి అధ్యక్షుడిగా పనిచేశాడు. 1989 తరువాత ఈ పార్టీ బలపడింది. అటల్ బిహారీ వాజపేయి 3 సార్లు ప్రధానమంత్రి పదవిని కూడా చేపట్టినాడు.
మూలాలు
వర్గం:1951 స్థాపితాలు వర్గం:భారతీయ జనతా పార్టీ వర్గం:భారతదేశ రాజకీయ పార్టీలు
రిచర్డ్ నీల్
రిచర్డ్ ఎడ్మండ్ నీల్ (జననం ఫిబ్రవరి 14, 1949) 1989 నుండి మసాచుసెట్స్ యొక్క 1వ కాంగ్రెస్ జిల్లాకు U.S. ప్రతినిధిగా పనిచేస్తున్న ఒక అమెరికన్ రాజకీయ నాయకుడు. 1989 నుండి 2013 వరకు 2వ జిల్లాగా లెక్కించబడిన ఈ జిల్లాలో స్ప్రింగ్‌ఫీల్డ్, వెస్ట్ స్ప్రింగ్‌ఫీల్డ్, హోక్లీస్ ఉన్నాయి. అగావామ్, చికోపీ మరియు వెస్ట్‌ఫీల్డ్, మరియు రాష్ట్రంలోని మిగిలిన ప్రాంతాల కంటే చాలా ఎక్కువ గ్రామీణ ప్రాంతం. డెమోక్రటిక్ పార్టీ సభ్యుడు, నీల్ 2013 నుండి యునైటెడ్ స్టేట్స్ హౌస్ ఆఫ్ రిప్రజెంటేటివ్స్‌కు మసాచుసెట్స్ ప్రతినిధి బృందానికి డీన్‌గా ఉన్నారు మరియు అతను న్యూ ఇంగ్లాండ్ హౌస్ ప్రతినిధులకు డీన్ కూడా.
గురుకాంత్
గురుకాంత్ దేశాయ్ పేరుతో భారత వ్యాపారాన్ని మలుపుతిప్పిన ఒక వ్యక్తికథ.
కథాగమనం
గురు చదువులో వెనుకబడి ఉండుటతో తండ్రి తిడుతుంటాడు. చదువు ఇష్టంలేని గురు విదేశాలకు వెళ్ళే ప్రయత్నం చేసి ఇస్టానబుల్ వెళ్ళేందుకు వీసా సంపాదిస్తాడు. తండ్రి అనుమతి లేకుండానే ఇస్తానబుల్ వెళ్ళిన గురు అక్కడి పలు వ్యాపారాలలో మంచి అనుభవం సంపాదిస్తాడు డబ్బుతో పాటుగా. తరువాత భారతదేశం వచ్చే సమయంలో రైలులో తనకిష్టం లేని పెళ్ళి చేస్తున్నరనే కోపంతో పారిపోతున్న ఐశ్వర్య కలుస్తుంది. ఆమె వాళ్ళకు సమాచారం అందించి ఆమెను తీసుకువెళ్ళమని చెప్తాడు. thumb|left|300px|గురుకాంత్ సినిమాలో ఒక సన్నివేశం thumb|left|300px|గురుకాంత్ సినిమాలో ఒక సన్నివేశం thumb|left|300px|గురుకాంత్ సినిమాలో ఒక సన్నివేశం
చిత్రవిషేషాలు
వర్గం:తెలుగు కుటుంబకథా చిత్రాలు వర్గం:మణిరత్నం దర్శకత్వం వహించిన చిత్రాలు వర్గం:ఎ. ఆర్. రెహమాన్ సంగీతం అందించిన చిత్రాలు
మధుసూధన్ దాస్
జీవితం
మధుసూదన్ దాస్ 1948 ఏప్రిల్ 28 న కటక్ ప్రాంతానికి 20 కి.మీ. దూరంలో ఉన్న సత్యభామ పూర్లో ఒక జమీందారీ కుటుంబంలో జన్మించాడు. ఇతని తండ్రి పేరు చౌదరి రఘునాథ్ దాస్ తల్లి పార్వతి దేవి. మధుసూదన్ దాస్ కు అతని తల్లిదండ్రులు పుట్టుకతో గోవింద వల్లభ్ అనే పేరు పెట్టారు. దాస్ కి ఇద్దరు అక్కలు ఒక తమ్ముడు. ఇతని తమ్ముడు గోపాల వల్లభ్ బీహార్ ప్రావిన్స్లో న్యాయవాదిగా ఉండేవాడు. రమాదేవి చౌదరి, స్వాతంత్ర్య సమరయోధురాలు, సంఘ సంస్కర్త ఇతనికి మేనకోడలు. ఈమె 15 సంవత్సరాల వయస్సులో గోపబంధు చౌదరిని వివాహమాడింది.
మధుసూదన్ దాస్ క్రిస్ఠియన్ మతం స్వీకరించడం వల్ల ఊర్లో వాళ్లు అతన్ని బహిష్కరించారు. దాంతో అతను ఊరి చివర్లో ఉన్న ఒక ప్రదేశంలో ఒంటరిగా ఉండేవాడు. కాలక్రమేణా అతని ఇల్లు కస్తూర్బా జాతీయ మెమోరియల్ ట్రస్ట్ బాలబడి కార్యక్రమాలకి ఉపయోగించుకుంది. ఆ ఇంటిని అందరూ మధుకోటి అని పిలుచేవారు.ఇతను శైలబాల, సుధాంశు బాల అనే ఇద్దరు బెంగాలీ ఆడ పిల్లలను దత్తత తీసుకున్నాడు.
మూలలు
వర్గం:1848 జననాలు వర్గం:న్యాయవాదులు వర్గం:సంఘసంస్కర్తలు వర్గం:1934 మరణాలు వర్గం:బ్రిటిషు భారతదేశ కేంద్ర శాసనసభ సభ్యులు వర్గం:ఒడిశా స్వాతంత్ర్య సమర యోధులు
దానం
దానం ఎదైన ఇతరులకు అడిగినా అడగకపోయినా వారి అవసరాలకోసం ఇవ్వడం. దానం చేసిన వ్యక్తిని దాత అంటారు. దానం ఇమ్మని అర్ధించేవారిని యాచకులు అంటారు. దానం ఇచ్చేవి ధనం, వస్తువు రూపంలో గాని సేవా రూపంలో గాని ఉంటుంది. దుస్తులు, బొమ్మలు, ఆహార పదార్ధాలు, వాహనాలు, పశువులు.
దాతృత్వం
ప్రపంచంలో మాల్టా లైబీరియా ప్రజలకు దాన గుణం ఎక్కువట.వరల్డ్ గివింగ్ ఇండెక్స్ సంస్థ 153 దేశాల్లో నిర్వహించిన సర్వేలో శ్రీలంక, ఐర్లాండ్, కెనడా, గయానా, సియర్రా లియానే వాసుల్లో దానం చేసే లక్షణాలు ఎక్కువగా ఉన్నట్లు వెల్లడైంది.
అవయవ దానం
కళ్ళు, గుండె, ఊపిరితిత్తులు, కాలేయం, మూత్రపిండాలు కూడా దానమిస్తున్నారు. దీనిని అవయవ దానం (Organ donation) అంటారు.
అన్న దానం
ఆకలితో ఉన్న వ్యక్తికి పిడికెడు అన్నాన్ని దానం చేసిన వ్యక్తి ధన్యుడు. ముఖ్యంగా కరువు మొదలైన ప్రకృతి వైపరీత్యాలు సంభవించినప్పుడు ఇవి ఇంకా అవసరం. అలాంటి క్లిష్ట సమయాలలో అన్నదానం చేసిన వ్యక్తిని ప్రజలంతా దేవునితో సమానంగా పూజిస్తారు.
కన్యాదానం
కన్యాదానం:వివాహంలో పెళ్ళికూతురు తండ్రి కన్యగా తన కూతుర్ని ఇచ్చే దానం.వరకట్న ప్రభావం వల్ల ఇది కన్యతో పాటు ధన వస్తు కనక వాహన దానంగా కూడా పేరుగాంచింది.
అపాత్రదానం
ప్రధాన వ్యాసం అపాత్రదానం
మానవునికి ఉన్న సుగుణాలలో ఒకటి దానం చేయడం. దానం చేసే వ్యక్తి దానం స్వీకరించే వ్యక్తి దానం స్వీకరించడానికి తగిన పాత్రుడా కాదా అని ఆలోచించి లేదా రుజువు చేసుకొని అతను దాన స్వీకరణకు అర్హుడు అయినట్లయితే అతనికి దానం ఇవ్వాలి. దానం స్వీకరించే వ్యక్తి దాన స్వీకరణకు తగిన పాత్రుడు కానప్పటికి అతనికి దానం ఇచ్చినట్లయితే అటువంటి దానాన్ని అపాత్రదానం అంటారు.
వెలుపలి లంకెలు
వర్గం:దానాలు వర్గం:పదజాలం వర్గం:హిందూ మతము
ఉప్పల
ఉప్పల, తెలంగాణ రాష్ట్రం, జోగులాంబ గద్వాల జిల్లా, అయిజ మండలంలోని గ్రామం.
ఇది మండల కేంద్రమైన అయిజా నుండి 6 కి. మీ. దూరం లోను, సమీప పట్టణమైన గద్వాల నుండి 34 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మహబూబ్ నగర్ జిల్లా లోని ఇదే మండలంలో ఉండేది.
గణాంకాలు
2011 భారత జనగణన గణాంకాల ప్రకారం ఈ గ్రామం 1314 ఇళ్లతో, 6233 జనాభాతో 2286 హెక్టార్లలో విస్తరించి ఉంది. గ్రామంలో మగవారి సంఖ్య 3142, ఆడవారి సంఖ్య 3091. షెడ్యూల్డ్ కులాల సంఖ్య 2207 కాగా షెడ్యూల్డ్ తెగల సంఖ్య 11. గ్రామం యొక్క జనగణన లొకేషన్ కోడ్ 576300.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి అయిజాలో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల అయిజాలోను, ఇంజనీరింగ్ కళాశాల గద్వాలలోనూ ఉన్నాయి. సమీప వైద్య కళాశాల కర్నూలులోను, పాలీటెక్నిక్‌ గద్వాలలోను, మేనేజిమెంటు కళాశాల కొండేర్లోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల గద్వాలలో ఉన్నాయి.
ప్రభుత్వ వైద్య సౌకర్యం
ఉప్పల్లో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు. ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. ప్రత్యామ్నాయ ఔషధ ఆసుపత్రి గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
ఉప్పల్లో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సినిమా హాలు గ్రామం నుండి 5 నుండి 10 కి.మీ. దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
ఉప్పల్లో భూ వినియోగం కింది విధంగా ఉంది:
నీటిపారుదల సౌకర్యాలు
ఉప్పల్లో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
ఉప్పల్లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, వేరుశనగ
కంకలినీ దేవాలయం
thumb|300x300px| దేవాలయం లోపల శ్రీకృష్ణుని విగ్రహం. కంకలినీ దేవాలయం, తూర్పు నేపాల్‌లోని ఒక దేవాలయం, శక్తి పీఠం. భరదహ విడిసి, సప్తరి జిల్లా హెడ్ క్వార్టర్ రాజ్‌బిరాజ్‌కి తూర్పున 19 కి.మీ.ల దూరంలో భారత సరిహద్దు బీర్‌పూర్‌కు సమీపంలో ఉంది. నేపాల్, భారతీయ యాత్రికులకు ఈ దేవాలయం ప్రధాన ఆకర్షణ. ఇక్కడికి బడా దశాయిన్ ప్రజలు వస్తుంటారు. దసరా సమయంలో ఇక్కడ కొన్ని వేల మేకలను బలి ఇస్తారు. మహేంద్ర హైవే భరదా విభాగానికి సమీపంలో ఈ దేవాలయం ఉంది.
చరిత్ర
చరిత్ర, హిందూ పురాణాల ప్రకారం భరదహలో ఒక గ్రామాన్ని స్థాపించడానికి భూమిని త్రవ్వినప్పుడు దుర్గాదేవి రాతి విగ్రహాం బయటపడింది. అప్పుడు కంకలినీ దేవాలయంలో ఆ దుర్గా విగ్రహాన్ని ప్రతిష్ఠించి పూజలు చేయడం ప్రారంభించారు. ఎంతో భక్తిశ్రద్ధలతో అమ్మవారిని ప్రార్థిస్తే భక్తుల కోరిక నెరవేరుతుందని అక్కడి స్థానికులు నమ్ముతారు.
రోడ్డు రవాణా
మహేంద్ర హైవేపై ఉన్న ఈ దేవాలయానికి రోడ్డుమార్గం ద్వారా సులభంగా చేరుకోవచ్చు. సమీప నగరమైన రాజ్‌బిరాజ్ నుండి 17 కి.మీ దూరంలో ఉంది.
వాయు రవాణా
ఉన్న జిల్లా ప్రధాన కార్యాలయం, సమీప నగరైన రాజ్‌బిరాజ్‌లో సుమారు 20 కి.మీ దూరంలో రాజ్‌బిరాజ్ విమానాశ్రయం ఉంది. శ్రీ ఎయిర్‌లైన్స్ సంస్థ ఆధ్వర్యలంఓ రాజ్‌బిరాజ్, ఖాట్మండు మధ్య రోజువారీ విమాన సౌకర్యం ఉంది.
వెలుపలి లంకెలు
వర్గం:నేపాల్ లోని దేవాలయాలు వర్గం:హిందూ దేవాలయాలు, నేపాల్ వర్గం:దుర్గా దేవాలయాలు
పెదపాడు మండలం
పెదపాడు మండలం, ఆంధ్ర ప్రదేశ్ రాష్ట్రములోని ఏలూరు జిల్లాకు చెందిన ఒక మండలం.
మండల జనాభా
2001 భారత జనాభా లెక్కలు ప్రకారం మండలంలోని జనాభా మొత్తం 	 68,547 - అందులో పురుషులు 34,090 మంది కాగా - స్త్రీలు 34,457 మంది ఉన్నారు.అక్షరాస్యత మొత్తం 	 86.56% - పురుషులు అక్షరాస్యత 	89.82% - స్త్రీలు అక్షరాస్యత 	83.35%
ఉషసీ చక్రవర్తి
ఉషసీ చక్రవర్తి, బెంగాలీ సినిమా నటి, విద్యావేత్త. బ్యోమకేష్ బక్షి జీవితం ఆధారంగా అంజన్ దత్ రూపొందించిన సినిమాలో సత్యవతి పాత్రలో నటించిది. బెంగాలీ టివీ షో శ్రీమోయీలో జూన్ గుహ పాత్రలో నటించింది.
చదువు
2020లో పిహెచ్.డి. ని పట్టా పొందింది. జాదవ్‌పూర్ విశ్వవిద్యాలయంలో మహిళా డ్రైవర్లపై పక్షపాతం అనే అంశంలో ఎంఫిల్ పూర్తిచేసింది.
సినిమారంగం
అంజన్ దత్ తీసిని బ్యోమకేష్ బక్షి సినిమాలో సత్యవతి పాత్రను పోషించింది. రంజనా అమీ అర్ అష్బోనా, బెడ్ రూమ్, షాజహాన్ రీజెన్సీ, ముఖోముఖి, కుసుమితార్ గోల్పో సినిమాలతోపాటు ఇతర సినిమాలలో కూడా నటించింది.
సంఘ సేవ
కోవిడ్-19 లాక్‌డౌన్ సమయంలో, ఒంటరిగా ఉన్న వలస కార్మికుల కోసం భోజనాన్ని అందించడంలో పాల్గొన్నది.
వ్యక్తిగత జీవితం
ఉషసీ తండ్రి భారత కమ్యూనిస్ట్ పార్టీ నాయకుడు శ్యామల్ చక్రవర్తి, ఇతడు కోవిడ్-19 వ్యాధితో 2020 ఆగస్టు 6న మరణించాడు.
2011లో జరిగిన పశ్చిమ బెంగాల్ శాసనసభ ఎన్నికలకు ముందు సీపీఐ(ఎం) తరపున ప్రచారం చేసింది. 2011 జూన్ లో ఇచ్చిన ఇంటర్వ్యూలో తన తండ్రి రాజకీయ గుర్తింపును చిత్ర పరిశ్రమలో తనకు ప్రతికూలంగా భావించినట్లు చెప్పింది.
బయటి లింకులు
వర్గం:బెంగాలీ సినిమా నటీమణులు వర్గం:భారతీయ సినిమా నటీమణులు వర్గం:జీవిస్తున్న ప్రజలు
వావిళ్ల నిఘంటువు
thumb వావిళ్ల నిఘంటువు 1949 లో ముద్రించబడిన తెలుగు - తెలుగు నిఘంటువు. దీని మొదటి సంపుటము నిర్మాణకర్తలు శ్రీపాద లక్ష్మీపతిశాస్త్రి, బులుసు వేంకటేశ్వరులు. దీని రెండవ, మూడవ సంపుటాలకు విద్వాన్ వేదము లక్ష్మీనారాయణశాస్త్రి అదనంగా నిఘంటు నిర్మాణంలో చేరారు.
దీన్ని నాలుగు భాగాలుగా వావిళ్ల రామస్వామి శాస్త్రులు అండ్ సన్సు, మద్రాసు వారు 1949, 1951, 1953 సంవత్సరాలలో ప్రచురించారు.
మూలాలు
వర్గం:నిఘంటువులు వర్గం:1949 పుస్తకాలు వర్గం:1951 పుస్తకాలు వర్గం:1953 పుస్తకాలు వర్గం:వావిళ్ల రామస్వామి శాస్త్రులు అండ్ సన్స్
జగతి (అయోమయనివృత్తి
జగతి, జగత్తు లేదా జగం jagati. సంస్కృతం n. The world: the earth. ప్రపంచం, భూలోక. people. Men in general జనం.
జగతి పేరుతోనున్న కొన్ని గ్రామాలు:
వర్గం:సంస్కృత పదజాలము
మూసేసి
వర్గం:మూసేసి వర్గం:ఏకదళబీజాలు
9/11 దాడులు
11 సెప్టెంబరు 2001లో, అల్ ఖైదా అనే ఉగ్రవాద సంస్థ అమెరికా సంయుక్త రాష్ట్రాల ముఖ్యమైన ప్రభుత్వ, వాణిజ్య స్థానాలపై నాలుగు దాడులు చేసింది. ఈ దాడులు అమెరికా చరిత్రలో అతిపెద్ద దాడులు. ఇందులో దాదాపు మూడువేలకు పైగా ప్రజలు మరణించారు.
మూలాలు
వర్గం:ఉగ్రవాదం
దెందులూరు మండలం
దెందులూరు మండలం, ఆంధ్ర ప్రదేశ్ రాష్ట్రములోని ఏలూరు జిల్లాకు చెందిన ఒక మండలం.
మండల జనాభా
thumb|280x280px|దెందులూరు రైల్వేస్టేషన్ 2001 భారత జనాభా లెక్కలు ప్రకారం మండల పధిలోని మొత్తం జనాభా 65,768 .అందులో పురుషులు 33,098 కాగా, స్త్రీలు 32,670 మంది ఉన్నారు.మండల పరిధిలోని అక్షరాస్యత మొత్తం 67.36% - పురుషులు అక్షరాస్యత 72.60%   - స్త్రీలు అక్షరాస్యత 62.09%.
శివ మనసులో శృతి
కథా సారాంశం
శివ (సుధీర్ బాబు) ఒక కొరియర్ కంపెనీలో డెలివరీ బాయ్‌గా పనిచేస్తుంటాడు. రేడియో జాకీగా పనిచేసే శృతి (రెజీనా కాసాండ్ర)ను రైలు ప్రయాణంలో చూస్తాడు. శివ ఆమెను ఆకట్టుకోవడానికి ప్రయత్నిస్తుంటాడు. మొదట్లో శృతి అయిష్టంగానే ఉన్నా, కొన్ని రోజుల తరువాత తను కూడా ప్రేమించడం ప్రారంభిస్తుంది. శృతి తన ప్రేమను చేప్పే సమయంలో శివ నిర్లక్ష్యం కారాణంగా ఇద్దరి మధ్య దూరం పెరుగుతుంది. చివరికి, సినిమాలో అనుకోని మలుపు తీసుకుంటుంది. శివ, శృతి వారి భవిష్యత్తుపై ఒక నిర్ణయాన్ని తీసుకోవలసి వస్తుంది. అప్పుడు వారు ఏమి చేశారన్నది మిగతా కథ.